ՀՀ կառավարությանը ենթակա սննդամթերքի անվտանգության տեսչական մարմնի օպերատիվ տվյալներով՝ 2018 թվականի հոկտեմբերի 22-ի դրությամբ Հայաստանից արտահանվել է 31189 տոննա լոլիկ, որն ամբողջությամբ ջերմոցային արտադրանք է։ Ջերմոցային արտադրության լոլիկը վերամշակման չի ենթարկվում՝ պայմանավորված բարձր ինքնարժեքով։ Տոմատի մածուկի արտադրության համար մթերվում է բաց գրունտում արտադրված լոլիկը, որի մթերման ծավալը 2018 թվականի հոկտեմբերի 22-ի դրությամբ, ըստ վերամշակող ընկերությունների կողմից ՀՀ գյուղատնտեսության նախարարությանը տրամադրած օպերատիվ տվյալների, կազմել է շուրջ 17000 տոննա, որի գերակշիռ մասն ուղղվում է տոմատի մածուկի արտադրությանը։